Þær aðstæður og ástæður sem liggja hverri ákvörðun til grundvallar eru eins mismunandi og þær eru margar . Fyrst er mikilvægt að greina á milli siðferðilega réttra ákvarðana og þeirra sem leiða til lögmætrar breytni . Og svo kannast flestir við máltækið „ löglegt en siðlaust “ . Einnig búa margir yfir ríkri réttlætiskennd sem getur verið mikilsverður siðferðilegur áttaviti . Hver og einn á oft erfitt með að greina hversu réttmæt ólgandi innri tilfinning er . Það er því mikilvægt að fólk geri sér grein fyrir hvaða svið hins siðferðilega veruleika skipta mestu máli í tilteknum aðstæðum . Umhverfi , menning og saga geta skipt þar mestu . Hún veitir okkur því ekki gátlista sem segja okkur hvaða ákvarðanir séu siðferðilega réttar . En sá sem kann skil á siðfræði hefur möguleika á að þroska siðferðilega dómgreind sína . Viðkomandi hefur öðlast skilning á mikilvægi heilinda , þekkir samhengið milli réttinda og skyldu , og getur forðast augljósar villur og mótsagnir . Óheilindi og prettir geta mögulega leitt til ánægjulegrar niðurstöðu fyrir einhvern en sú ákvörðun sem óheilindin felast í verður ekki siðferðilega rétt fyrir vikið . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .